钦定古今图书集成/明伦汇编/闺媛典/第220卷 > 顾两疏妻庄氏
## 钦定古今图书集成/明伦汇编/闺媛典/第220卷 > 顾两疏妻庄氏

按《长洲县志》：“庄氏，文学顾两疏妻，御史宗孟母也。两
疏早逝，氏奉养衰舅，甘脆愈旨，身亲织纴，佐孤儿读
书。秉训最严，尝课诵至夜分不休。故宗孟丱角即有
文名。按臣采其事入告，天启乙卯旌表。己未，宗孟成
进士，自县令历官侍御史。母时时以勤慎廉洁教之，
有小失即令长跪，不命之起，不起。天启庚申，宗孟乞”
归养，奉母，终其身。